Kim Eric Drexler
Dr. Kim Eric Drexler (rođen 25. aprila, 1955. u Alameda, Kalifornija) je američki inžinjer najviše poznat po popularizaciji potencijala molekularne nanotehnologije, u 1970-tim i 1980-tim. Njegova doktorska disertacija sa MIT-a, iz 1991. je revidirana i izdata kao knjiga "Nanosystems Molecular Machinery Manufacturing and Computation" (Proizvodnja pomoću nanosistemskih molekularnih mašina i računarstvo) (1992.) koja je iste godine dobila nagradu Američkog udruženja izdavača za najbolju knjigu iz oblasti računarskih nauka. On je također autor izraza "grey goo".